พอดีตรวจสุขภสพแล้วมีพาหะเป็นโรค ธาลัสซีเมีย ครับ MCV ต่ำมีแผนในการมีบุตร ต้องทำยังไง ครับสามารถตรวจสอบเองเบื่องต้นดูค่า MCV ของ ภรรยา หรือ ปล่าว ?
สวัสดีค่ะ ค่าMCVคือค่าขนาดปริมาตรของเม็ดเลือดแดงโดยเฉลี่ย ค่าปกติ คือ80-100 flดังนั้น หากตรวจพบมีค่าต่ำกว่า80 flก็จะถือว่าต่ำกว่าปกติสาเหตุที่ทำให้มีค่าMCVต่ำกว่าปกติ ได้แก่ ร่างกายได้รับธาตุเหล็กไม่เพียงพอ หรือเป็นพาหะของโรคธาลัสซีเมียอยู่ดังนั้น หากค่าความเข้มข้นของเม็ดเลือดแดงHematocrit (HCT)มีค่าต่ำกว่าปกติด้วย ก็ต้องตรวจเลือดเพิ่มเติมเพื่อแยกว่าเกิดจากสาเหตุใดก่อนค่ะหากตรวจทราบแน่นอนแล้วว่าเป็นพาหะของโรคธาลัสซีเมียอยู่ และต้องการมีบุตร แพทย์ก็จะต้องมีการตรวจเลือดของภรรยา เพื่อดูค่าเม็ดเลือดแดงและตรวจเลือดอื่นๆ อยู่แล้วค่ะ หากค่าเม็ดเลือดแดงของภรรยาปกติดี ก็จะไม่ได้มีผลอะไร คือลูกก็จะไม่เป็นโรคธาลัสซีมเมีย แค่มีโอกาสเป็นพาหะธาลัสซีเมียเหมือนกับฝ่ายชาย แต่การเป็นพาหะธาลัสซีเมีย ไม่ได้ทำให้เกิดอาการอะไรค่ะ เด็กก็จะเติบโตเป็นปกติเช่นเดียวกับเด็กที่ไม่ได้เป็นพาหะของโรคค่ะแต่หากฝ่ายหญิงมีต่าเม็ดเลือดแดงผิดปกติ และตรวจเพิ่มเติมต่อแล้วพบว่าเป็นพาหะธาลัสซีเมียด้วยเช่นกัน แพทย์ก็จะให้ข้อมูลถึงโอกาสที่จะมีลูกที่เป็นโรคธาลัสซีเมีย รวมถึงแนวทางในการตรวจทารกในครรภ์ต่อไปค่ะ